EUROOPA PARLAMENDI RESOLUTSIOON,  
17. aprill 2013,  
tähelepanekutega, mis on Euroopa Kutseõppe Arenduskeskuse 2011. aasta eelarve täitmisele 
heakskiidu andmist käsitleva otsuse lahutamatu osa  
EUROOPA PARLAMENT,  
— võttes arvesse Euroopa Kutseõppe Arenduskeskuse 2011. aasta lõplikku raamatupidamise aastaaruannet,  
— võttes arvesse kontrollikoja aruannet Euroopa Kutseõppe Arenduskeskuse eelarveaasta 2011 raamatupi ­
damise aastaaruande kohta koos keskuse vastustega (  1 ), 
— võttes arvesse nõukogu 12. veebruari 2013. aasta soovitust (05753/2013 – C7-0041/2013),  
— võttes arvesse Euroopa Liidu toimimise lepingu artiklit 319,  
— võttes arvesse nõukogu 25. juuni 2002. aasta määrust (EÜ, Euratom) nr 1605/2002 (mis käsitleb 
Euroopa ühenduste üldeelarve suhtes kohaldatavat finantsmäärust), (  2 ) eriti selle artiklit 185,  
— võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 
966/2012 (mis käsitleb Euroopa Liidu üldeelarve suhtes kohaldatavaid finantseeskirju ning millega 
tunnistatakse kehtetuks nõukogu määrus (EÜ, Euratom) nr 1605/2002), (  3 ) eriti selle artiklit 208,  
— võttes arvesse nõukogu 10. veebruari 1975. aasta määrust (EMÜ) nr 337/75 Euroopa Kutseõppe 
Arenduskeskuse loomise kohta, (  4 ) eelkõige selle artiklit 12a,  
— võttes arvesse komisjoni 19. novembri 2002. aasta määrust (EÜ, Euratom) nr 2343/2002 (raamfinants ­
määruse kohta asutustele, millele viidatakse Euroopa ühenduste üldeelarve suhtes kohaldatavat finants ­
määrust käsitleva nõukogu määruse (EÜ, Euratom) nr 1605/2002 artiklis 185), (  5 ) eriti selle artiklit 94,  
— võttes arvesse kodukorra artiklit 77 ja VI lisa,  
— võttes arvesse eelarvekontrollikomisjoni raportit ja tööhõive- ja sotsiaalkomisjoni arvamust (A7- 
0073/2013),  
A. arvestades, et Thessalonikis asuv Euroopa Kutseõppe Arenduskeskus („keskus”) asutati määrusega (EMÜ) 
nr 337/75;  
B. arvestades, et kontrollikoda märkis, et ta sai piisava kindluse keskuse 2011. aasta raamatupidamise 
aastaaruande usaldusväärsuse ja selle aluseks olevate tehingute seaduslikkuse ja korrektsuse kohta;  
C. arvestades, et Euroopa Parlament andis 10. mail 2012. aastal heakskiidu keskuse direktori tegevusele 
keskuse 2010. aasta eelarve täitmisel (  6 ) ning eelarve täitmisele heakskiidu andmise otsusele lisatud 
resolutsioonis muu hulgas:  
— võttis teadmiseks keskuse kohustuse kasutada 2012. aastal ära Norra ja Islandi eelmiste aastate 
rahaline toetus; palus keskust hoida eelarve täitmisele heakskiidu andmise eest vastutavat institut ­
siooni rahalise toetuse kasutamisega kursis;ET 16.11.2013 Euroopa Liidu Teataja L 308/175  
( 1 ) ELT C 388, 15.12.2012, lk 17.  
( 2 ) EÜT L 248, 16.9.2002, lk 1.  
( 3 ) ELT L 298, 26.10.2012, lk 1.  
( 4 ) EÜT L 39, 13.2.1975, lk 1.  
( 5 ) EÜT L 357, 31.12.2002, lk 72.  
( 6 ) ELT L 286, 17.10.2012, lk 148.
— väljendas heameelt keskuse kohustuse üle veelgi vähendada ülekandmisi ja teostada järelevalvet 
eelarve täitmise (kulukohustused, maksed) ja hangete üle standardvormide abil;  
— palus keskusel jätkata jõupingutusi assigneeringute ülekandmise vähendamiseks, et täielikumalt 
järgida aastasuse põhimõtet; tuletas keskusele meelde, et see on võimalik, kui ta täiustab oma 
kavandamis- ja järelevalvesüsteemi ning alustab hangetega kalendriaasta alguse poole;  
— kutsus keskust üles vähendama oma kulukohustuste assigneeringute ümberpaigutamisi eelarveridade 
vahel nii palju kui võimalik, et kohaldada sihtotstarbelisuse põhimõtet;  
— märkis, et tulemuslikkuse mõõtmise süsteem võeti täielikult kasutusele, ning ergutas keskust 
töötama edaspidi välja kvalitatiivseid hindamisi täienduseks oma pigem kvantitatiivsetele tulemus ­
likkuse mõõtmise süsteemi näitajatele;  
— kutsus keskust üles teavitama eelarve täitmisele heakskiidu andmise eest vastutavat institutsiooni 
siseauditi talituse ülejäänud soovituste rakendamisel tehtud edusammudest;  
D. arvestades, et keskuse 2011. aasta eelarve oli 18 870 845 eurot, mis on 3,21 % rohkem kui 2010. aasta 
eelarve 18 250 000 eurot;  
E. arvestades, et 2011. aastal anti keskusele Euroopa Liidu eelarvest 16 987 000 eurot, mis on 2010. 
aastal eraldatud 16 920 000 euroga võrreldes 0,39 % rohkem;  
F. arvestades, et aasta majandustulemus – 483 296,74 eurot oli negatiivne;  
Eelarvehaldus ja finantsjuhtimine  
1. märgib, et keskuse 2011. aasta raamatupidamise aruandest nähtub, et keskusele anti paranduseelarvega 
1 106 655 eurot, mille tulemusena keskuse kogueelarve ulatus pärast muutmist 18 870 845 euroni;  
2. võtab teadmiseks haldusnõukogu avalduse tema arvamuses keskuse 2011. aasta raamatupidamise 
aruande kohta, et liidu rahalisest osamaksest rahastatud 2011. aasta eelarve on täielikult täidetud;  
3. märgib, et keskus saab iga-aastast rahalist toetust kahelt kolmandalt riigilt, kes saavad kasu keskuse 
tööst; märgib, et Norra ja Islandi toetus keskuse 2011. aasta eelarvesse oli 407 066,59 eurot; tuletab 
meelde, et seda raha käsitatakse sihtotstarbelise tuluna, mistõttu see tuleb eraldada konkreetsetele 
projektidele; väljendab heameelt asjaolu üle, et 2011. aastal saavutati eesmärk ja täideti 100 % kavan ­
datud eelarvest; palub keskust hoida eelarve täitmisele heakskiidu andmise eest vastutavat institutsiooni 
nimetatud rahalise toetuse kasutamisega kursis;  
4. tunneb heameelt selle üle, et on välja töötatud põhjalikud menetlused, mille alusel jälgida aasta tööprog ­
rammi täitmist ja ressursside kasutamist ning selle kohta aru anda; märgib aga, et veel on vaja parandusi 
teha, sest 77st assigneeringute ümberpaigutamisest 67 tehti 2011. aasta lõpus, mis näitab eelarvealase 
planeerimise ja programmide kavandamise puudulikkust; nõuab olukorra parandamiseks struktuu ­
rimeetmete võtmist;  
5. tunneb heameelt selle üle, et tühistatud maksete assigneeringute määr langes 2010. aasta 14 %-lt 2011. 
aastal 5,2 %-le;  
Assigneeringute ülekandmine  
6. võtab raamatupidamise aastaaruande põhjal teadmiseks, et 2012. aastasse kanti üle 0,9 miljonit eurot 
(5 %); märgib lisaks, et eelarveülekanded sisaldavad 0,6 miljonit eurot II jaotise (halduskulud) assignee ­
ringuid (37 % II jaotise koguassigneeringutest); palub keskusel teavitada eelarve täitmisele heakskiidu 
andmise eest vastutavat institutsiooni sellest, milliseid meetmeid on võetud, et kõrvaldada see puudus, 
sest II jaotise eelarveülekannete liialt kõrge osakaal on vastuolus eelarve aastasuse põhimõttega;ET L 308/176 Euroopa Liidu Teataja 16.11.2013
7. märgib, et keskusel on olnud alates 2004. aastast III jaotises liigendatud assigneeringud, mis selgitab, 
miks eelarvetulemi arvutuses ei kajastu tegevusassigneeringute ülekandmised, välja arvatud haldusnõu ­
kogu poolt heakskiidetud mitteautomaatsed ülekandmised;  
Ümberpaigutused  
8. märgib, et keskus paigutas kooskõlas finantsmääruse artikliga 23 699 920 eurot I jaotisest ümber II ja 
III jaotisesse (vastavalt 204 620 eurot ja 495 300 eurot); palub keskusel teavitada eelarve täitmisele 
heakskiidu andmise eest vastutavat institutsiooni, milliseid meetmeid on võetud selle puuduse kõrval ­
damiseks, sest olukord viitab puudustele eelarveplaneerimises ja programmitöös ning on vastuolus 
sihtotstarbelisuse põhimõttega;  
Toetused  
9. tõdeb kontrollikojalt saadud teabe põhjal, et igal aastal annab keskus kutsehariduse ja -koolituse 
toetusteks umbes miljon eurot; märgib ka, et 2010. aasta toetuste sulgemisel esines olulisi viivitusi, 
kuna abisaajad jäid hiljaks oma finantsaruannete esitamisega ja keskus jäi ka ise hiljaks aruannete 
kontrollimise ja lõppmaksete tegemisega; palub seepärast keskusel teavitada eelarve täitmisele heakskiidu 
andmise eest vastutavat institutsiooni selle puuduse kõrvaldamiseks võetud meetmetest;  
10. tõdeb, et keskuselt saadud teabe põhjal olid 2011. aastal esinenud viivitused seoses 2010. aasta toetuste 
lõppmaksete tegemisega põhjustatud 2010. aasta eriti tihedast töökavast, millele lisandus ettenägema ­
tust pikaajalisest töölt puudumisest tingitud ajutine töötajate vähesus võrku koordineerivas rühmas;  
Personal  
11. tõdeb, et 31. detsembril 2011 oli ametikohtade loetelu 101 ametikohast täidetud 97;  
12. väljendab heameelt asjaolu üle, et keskus võttis 2010. aastal kasutusele veebipõhise värbamisrakenduse 
RECON (Recruitment Online), mis võimaldab keskusel suurendada töölevõtmise kiirust ja tõhusust;  
13. peab kahetsusväärseks, et 2011. aastal ei õnnestunud uut direktorit leida ja et see ametikoht, mis on 
täitmata alates 15. oktoobrist 2010, jäi ka 2012. aastal täitmata;  
Tulemuslikkus  
14. märgib rahuldustundega, et keskus tegi 2011. aastal eelarve täitmisele heakskiidu andmise eest vastutava 
institutsiooni nõudmisel Gantti diagrammid kättesaadavaks oma kõigi tähtsamate põhitegevuste kohta;  
15. märgib, et raamatupidamise aastaaruandest selgub, et tulemuslikkuse mõõtmise süsteem võeti täielikult 
kasutusele, ning ergutab keskust töötama edaspidi välja kvalitatiivseid hindamisi täienduseks oma pigem 
kvantitatiivsetele tulemuslikkuse mõõtmise süsteemi näitajatele;  
16. kutsub komisjoni üles koostöös Euroopa Koolitusfondi, Euroopa Kutseõppe Arenduskeskuse, Euroopa 
Elu- ja Töötingimuste Parandamise Fondi ja Euroopa Tööohutuse ja Töötervishoiu Agentuuriga põhja ­
likult analüüsima nende ametite vahelist sünergiat ja andma eelarve täitmisele heakskiidu andmise eest 
vastutavale institutsioonile teada nende nelja ameti võimalikust suuremast integreerimisest; kutsub 
nimetatud ameteid ja komisjoni üles hindama, kas tihedam koostöö võiks anda mastaabisäästu ja 
võimaldada tegevuste optimeerimist;  
Koostöö Euroopa Koolitusfondiga (ETF)  
17. märgib, et 2009. aasta novembris pikendati keskuse ja ETFi vahelist koostöölepingut perioodiks 
2010–2013; tunnistab, et keskus ja ETF koostavad igal aastal oma koostööraamistikust lähtudes 
ühise tööprogrammi, mis lisatakse mõlema ameti tööprogrammile;  
18. märgib, et keskus ja ETF süstematiseerisid oma koostööd 2011. aastal veelgi, et saada oma vastavatest 
volitustest maksimaalset kasu, mille tulemusena korraldati teadmiste vahetamise seminare, tehti koos ­
tööd kvalifikatsioonide väljatöötamises ja ühiste liidu vahendite rakendamises ning ettevalmistustes 
2012. aastal kandidaatriikide edusammude kohta aru andmiseks, mis on osa järelmeetmetest Brugge 
kommünikeele Euroopa tõhustatud koostöö kohta kutsehariduse ja -koolituse valdkonnas;ET 16.11.2013 Euroopa Liidu Teataja L 308/177
Siseaudit  
19. tunneb heameelt teabe üle, mille keskus esitas 23. veebruari 2012. aasta kirjas selle kohta, et 2011. 
aasta detsembri lõpuks oli keskus rakendanud kõik seitse siseauditi talituse 2009. aastal esitatud 
soovitust; palub keskusel teavitada eelarve täitmisele heakskiidu andmise eest vastutavat institutsiooni 
2010. aastal esitatud soovituste rakendamisel tehtud edusammudest;  
20. väljendab heameelt 23. veebruari 2012. aasta kirjas esitatud teabe üle, et 2011. aasta lõpuks olid 
täielikult täidetud sisekontrollistandardi 8 kõik lähtetingimused; võtab teadmiseks keskuse kohustuse 
täita sisekontrollistandardi 10 lähtetingimused 2012. aasta esimeses pooles;  
Siseauditi üksus  
21. võtab sellegipoolest teadmiseks keskuse tähelepaneku, et siseauditi üksuse ülesandeid täidavad nüüd 
vastavalt vajadusele kas koosseisuvälised töövõtjad – nt keskuse finantstarkvara audit toimus lepingulisel 
alusel ja lõpetati 2011. aastal – või sisemised projektirühmad; märgib ka, et keskus on lõpetanud 
kõikide põhimenetluste dokumenteerimise (selle protsessi juhtimiseks võeti lepinguga tööle välisaudii ­
tor) ning aasta tööprogrammi ja tõhusate kontrollisüsteemide rakendamiseks on korraldatud koolitusi;  
22. viitab eelarve täitmisele heakskiidu andmise otsusele lisatud muude horisontaalsete tähelepanekute osas 
oma 17. aprilli 2013. aasta resolutsioonile (  1 ) ametite tulemuste, finantsjuhtimise ja kontrolli kohta.ET L 308/178 Euroopa Liidu Teataja 16.11.2013  
( 1 ) Vastuvõetud tekstid, P7_TA(2013)0134. (Vt käesoleva  Euroopa Liidu Teataja  lk 374.)